**התנסות במחקר – דר' אילנית גורדון**

**שנת הלימודים תשע"ז**

**המעבדה עוסקת במחקר בתחום הבסיס הפיזיולוגי של אינטראקציות חברתיות, הורמונים והקשר שלהם להתנהגות חברתית, ניתוח מיקרואנליטי של התנהגות, והבסיס המוחי של השפעות אוקסיטוצין באוטיזם. במעבדה נערכים כמה מחקרים במקביל, העוסקים בנושאים אלו. לעוזרי המחקר במעבדה תהיה הזדמנות ללוות מסטרנטים ודוקטורנטים בעבודות המחקר שלהם, תוך השתלבות בכל שלבי המחקר.**

להלן פירוט של הפרויקטים המרכזיים המתנהלים כרגע במעבדה:

1. מחקר הבוחן את הבסיס הפיזיולוגי של הוגנות על תהליכי קבלת החלטות בקבוצה. מדובר על מחקר המשלב מניפולציה ניסויית יחד עם מדידות התנהגותיות ופיזיולוגיות (קצת לב, מוליכות חשמלית בעור וכו')
2. מחקר הבוחן את ההשפעות של אוקסיטוצין על המח בקרב בני נוער עם אוטיזם. מחקר זה מתנהל בשיתוף פעולה עם מעבדת ה MEG של פרופ' אבי גולדשטיין במרכז לחקר המח.
3. מחקר הבוחן כיצד חברי קבוצה מסתנכרנים זה עם זה באופן התנהגותי ומהן ההשלכות של סנכרון זה על עעדות כלפי הקבוצה, התנהגויות פרו-חברתיות ומרקרים פיזיולוגיים של התנהגות חברתית.

אופי העבודה:

העבודה במעבדה מתבצעת בהנחיית ד"ר גורדון והיא כוללת אינטראקציה עם צוות המעבדה – דוקטורנטים ומאסטרנטין. עוזרי המחקר נוטלים חלק בשלבים שונים של העבודה המחקרית החל בגיוס משתתפים, כתיבת פרוטוקולים למחקר, השתתפוץ בהרצת ניסויים, קידוד וניתוח נתונים, עזרה בעיבודים סטטיסטיים ובחיפושי ספרות, וכלה בעזרה ממשית בכתיבת מאמרים. עוזרי המחקר ישתלבו בפגישות מעבדה ובהדרכות המעבדה.

העבודה במעבדה תאפשר לסטודנטים לחוות מהתנסות את העשייה המחקרית ומהווה הזדמנות אמיתית להתמקצע בתחום מחקר פסיכוביולוגי המשלב אספקטים התנהגותיים עם מדידות פיזיולוגיות במטרה להבין לעומק תהליכים חברתיים מורכבים.

הפונים למעבדה יוזמנו לראיון עם ד"ר גורדון. המלצות יינתנו למבקשים לקראת תהליך הקבלה לתואר השני, במידת הצורך.